Требенишко Езеро

**Требенишко Езеро** (познато и како **Бобано**) — природно езеро во непосредна близина на селото Требеништа, кое претставува најмладото природно езеро во Македонија настанато по природен пат.

## Местоположба

Се наоѓа на исток од село Требеништа на околу 1 км од центарот на селото. Езерото е природно, настанало пред околу средината на XX век кога од ридот Габер дошло до лизгање на земјиштето и се затворило коритото на потокот кој течел од Горно Поле према с. Требеништа и се влевал во каналот на река Сатеска. Езерото се протега исток-запад. Должината изнесува околу 200 м а ширината околу 80 м. Максималната длабочина изнесува околу 5 м, акумулира околу 30.000&nbsp;м3 вода. Нивото на водата во летниот период се намалува од максимална за околу 2 м во висина. Северниот и западниот брег се пострмни а јужниот и источниот се поблаги. Во езерото се влева поток кој доаѓа од Горно Поле од источната страна а од езерото истекува поток кој извира под самото лизгалиште каде што и порано пред создавањето на езерото течел потокот, а се влева во каналот на река Сатеска. Водата во езерото е матна. Поради својата убава околина со ридови обраснати со зимзелена и листопадна шума, езерото е излетничко место, заради што непосредно до него се изградени и неколку летниковци. Непосредно покрај езерото минува и земјен пат кој води до селото Ливоишта, кој е многу погоден за велосипеди, а е во возна состојба и за сите видови моторни возила.

## Рибен свет

Езерото е доста погодно и привлечно за рекреативен риболов. Во езерото постојат следните видови на риби: крап, клен, писа, јагула, црна мрена, плашица, грунец, моранец и амурче. Во 1998 година од голема суша дошло до намалување на водата во езерото и најголемата длабочина изнесувала помалку од 2 м. Во езерото, во минатото, од страна на концесионерот се констатирани неколку масовни помори на риба настанати како резултат на наалување на волуменот и појавата на бескислородни зони. Најголем помор е забележан кај: плашицата, кленот, мрената и моранецот во 2000 година. Во 2002&nbsp;г. Езерото е порибено со околу 150 примероци на подмладок јагула и во два наврати со по 40-50 примероци на полово зрели единки на писа. Во 2004&nbsp;г. порибено е со околу 100 примероци на подмладок од клен. Во 2005&nbsp;г. порибено е со околу 100 примероци на подмладок на јагула. Исто така и во 2009&nbsp;г. порибено е со околу 100 примероци на подмладок од јагула. Дополнително Езерото е порибено со рибата од Слатинско езеро која е префрлена за да се избега еколошка катастрофа, со околу 500 примероци на крап со тежина од 300 грама до еден килограм.

## Галерија


File:Требенишко Езеро (Бобано) 01.jpg|Поглед на езерото
File:Требенишко Езеро (Бобано) 02.jpg|Поглед на езерото
File:Требенишко Езеро (Бобано) 03.jpg|Поглед на езерото
File:Требенишко Езеро (Бобано) 04.jpg|Поглед на езерото
File:Требенишко Езеро (Бобано) 06.jpg|Поглед на езерото
File:Требенишко Езеро (Бобано) 07.jpg|Поглед на езерото
File:Требенишко Езеро (Бобано) 08.jpg|Поглед на езерото
File:Требенишко Езеро (Бобано) 09.jpg|Поглед на езерото
File:Требенишко Езеро (Бобано) 10.jpg|Поглед на езерото
File:Требенишко Езеро (Бобано) 11.jpg|Поглед на езерото
File:Требенишко Езеро (Бобано) 13.jpg|Поглед на езерото
File:Требенишко Езеро (Бобано) 14.jpg|Поглед на езерото
File:Требенишко Езеро (Бобано) 15.jpg|Поглед на езерото
File:Требенишко Езеро (Бобано) 16.jpg|Поглед на езерото
File:Требенишко Езеро (Бобано) 17.jpg|Поглед на езерото
File:Требенишко Езеро (Бобано) 19.jpg|Поглед на езерото
File:Требенишко Езеро (Бобано) 20.jpg|Поглед на езерото
File:Требенишко Езеро (Бобано) 21.jpg|Поглед на езерото



## Наводи

Категорија:Езера во Македонија
Категорија:Требеништа